title: Smernica Európskeho parlamentu a Rady 2005/64/ES z  26. októbra 2005  o typovom schválení motorových vozidiel vzhľadom na ich opätovnú využiteľnosť, recyklovateľnosť a zužitkovateľnosť, ktorou sa mení a dopĺňa smernica Rady 70/156/EHS

text:
               25.11.2005

               SK

               Úradný vestník Európskej únie

               L 310/10

      SMERNICA EURÓPSKEHO PARLAMENTU A RADY 2005/64/ES
   z 26. októbra 2005
   o typovom schválení motorových vozidiel vzhľadom na ich opätovnú využiteľnosť, recyklovateľnosť a zužitkovateľnosť, ktorou sa mení a dopĺňa smernica Rady 70/156/EHS
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 95,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   konajúc v súlade s postupom ustanoveným v článku 251 zmluvy (2),
   keďže:

               (1)

               V súlade so smernicou Európskeho parlamentu a Rady 2000/53/ES z 18. septembra 2000 o starých vozidlách (3) by mali byť stanovené príslušné opatrenia, aby sa zabezpečilo, že typovo schválené vozidlá kategórie M1, a kategórie N1 môžu byť uvedené na trh len vtedy, ak sú opätovne využiteľné a/alebo recyklovateľné minimálne z 85 % hmotnosti vozidla a opätovne využiteľné a/alebo zužitkovateľné minimálne z 95 % hmotnosti vozidla.

               (2)

               Opätovná využiteľnosť, recyklovateľnosť a zužitkovateľnosť materiálov predstavuje podstatnú časť stratégie Komisie v oblasti nakladania s odpadmi. Preto by sa od výrobcov vozidiel a ich dodávateľov malo vyžadovať, aby tieto aspekty zahrnuli do začiatočných etáp vývoja nových vozidiel na účely uľahčenia spracovania vozidiel na konci ich životnosti.

               (3)

               Táto smernica je jednou zo samostatných smerníc v rámci systému typového schválenia celého vozidla v Spoločenstve ustanoveného smernicou Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel (4).

               (4)

               Uvedený systém typového schválenia celého vozidla je v súčasnosti povinný pre vozidlá kategórie M1 a v blízkej budúcnosti bude rozšírený na všetky kategórie vozidiel. Je preto potrebné zahrnúť do systému typového schválenia celého vozidla tieto opatrenia týkajúce sa opätovnej využiteľnosti, recyklovateľnosti a zužitkovateľnosti vozidiel.

               (5)

               Je tiež potrebné stanoviť opatrenia, ktoré zohľadnia skutočnosť, že na vozidlá kategórie N1 sa zatiaľ nevzťahuje systém typového schválenia celého vozidla.

               (6)

               Výrobca by mal schvaľovaciemu orgánu sprístupniť všetky relevantné technické informácie týkajúce sa konštrukčných materiálov a ich príslušných hmotností, a umožniť tak overenie výpočtov výrobcu podľa normy ISO 22628: 2002.

               (7)

               Výpočty výrobcu môžu byť počas typového schválenia vozidla riadne overené len vtedy, ak výrobca zaviedol uspokojivé opatrenia a postupy na spracovanie všetkých informácií, ktoré získa od svojich dodávateľov. Pred udelením akéhokoľvek typového schválenia by mal príslušný orgán uskutočniť predbežné zhodnotenie takýchto opatrení a postupov a vydať osvedčenie o ich dostatočnosti.

               (8)

               Dôležitosť rôznych vstupov do výpočtov miery recyklovateľnosti a zužitkovateľnosti musí byť hodnotená v súlade s postupom na spracovanie vozidiel po dobe životnosti. Výrobca by mal preto odporučiť stratégiu spracovania vozidiel po dobe životnosti a podrobne s ňou oboznámiť príslušný orgán. Táto stratégia by mala byť založená na overených technológiách, ktoré sú dostupné alebo sa v čase žiadosti o typové schválenie vyvíjajú.

               (9)

               Vozidlá na špeciálne účely sú navrhované na výkon osobitných funkcií a vyžadujú si osobitné usporiadanie karosérie, ktoré nie je celkom pod kontrolou výrobcu. V dôsledku toho nie je možné presne vypočítať mieru recyklovateľnosti a zužitkovateľnosti. Takéto vozidlá by preto mali byť vyňaté z požiadaviek na výpočet.

               (10)

               Nedokončené vozidlá tvoria značnú časť vozidiel N1. Výrobca základného vozidla nie je schopný vypočítať mieru recyklovateľnosti a zužitkovateľnosti dokončeného vozidla, lebo v čase navrhovania základného vozidla nie sú k dispozícii údaje o neskorších štádiách výroby. Je preto vhodné požadovať zhodu s touto smernicou len v prípade základného vozidla.

               (11)

               Vozidlá vyrábané v malých sériách majú veľmi obmedzený podiel na trhu, takže pre životné prostredie by bolo len malým prínosom, ak by tieto vozidlá museli spĺňať požiadavky tejto smernice. Je preto vhodné vyňať ich z určitých ustanovení tejto smernice.

               (12)

               V súlade so smernicou 2000/53/ES by sa mali v záujme bezpečnosti cestnej premávky a ochrany životného prostredia prijať vhodné opatrenia, aby sa zabránilo opätovnému využitiu určitých komponentov, ktoré boli odstránené z vozidiel po dobe životnosti. Takéto opatrenia by mali byť obmedzené na opätovné využitie komponentov pri konštrukcii nových vozidiel.

               (13)

               Z ustanovení tejto smernice vyplynie pre výrobcov povinnosť poskytovať nové údaje týkajúce sa typového schválenia, a preto by mali byť tieto údaje uvedené v smernici 70/156/EHS, ktorá obsahuje úplný zoznam údajov, ktoré je potrebné predložiť pri typovom schválení. Je preto nevyhnutné uvedenú smernicu zodpovedajúcim spôsobom zmeniť a doplniť.

               (14)

               Opatrenia potrebné na prispôsobenie tejto smernice vedeckému a technickému pokroku by mali byť prijaté v súlade s regulačným postupom stanoveným v článku 13 ods. 3 smernice 70/156/EHS.

               (15)

               Keďže cieľ tejto smernice, a to minimalizáciu vplyvu vozidiel po dobe životnosti na životné prostredie prostredníctvom požiadavky, aby boli vozidlá od koncepčnej fázy navrhované s ohľadom na ľahšie opätovné využitie, recykláciu a zužitkovateľnosť, nie je možné uspokojivo dosiahnuť na úrovni samotných členských štátov, ale z dôvodov rozsahu činnosti ho možno lepšie dosiahnuť na úrovni Spoločenstva, môže Spoločenstvo prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku neprekračuje táto smernica rámec nevyhnutný na dosiahnutie tohto cieľa.

               (16)

               V súlade s odsekom 34 Medziinštitucionálnej dohody o lepšom zákonodarstve (5) sú členské štáty povzbudzované k tomu, aby vypracovali a uverejnili pre svoju potrebu a v záujme Spoločenstva vlastné tabuľky, ktoré, pokiaľ je to možné, poskytnú koreláciu medzi touto smernicou a opatreniami na jej transpozíciu,

         PRIJALI TÚTO SMERNICU:
   Článok 1
   Predmet úpravy
   Táto smernica ustanovuje administratívne a technické opatrenia pre typové schválenie vozidiel spadajúcich pod článok 2 s cieľom zabezpečiť, aby sa ich komponenty a materiály, z ktorých sa skladajú, mohli opätovne využiť, recyklovať alebo zužitkovať v minimálnych percentuálnych množstvách uvedených v prílohe I.
   Ustanovuje osobitné opatrenia, ktoré majú zabezpečiť, že opätovným využitím komponentov sa neohrozí bezpečnosť ani životné prostredie.
   Článok 2
   Rozsah pôsobnosti
   Táto smernica sa vzťahuje na vozidlá kategórie M1 a N1, ako sú definované v časti A prílohy II k smernici 70/156/EHS, a na nové alebo opätovne využité komponenty takýchto vozidiel.
   Článok 3
   Výnimky
   Bez toho, aby bolo dotknuté uplatnenie ustanovení článku 7, táto smernica sa nevzťahuje na:

               a)

               vozidlá na špeciálne účely vymedzené v časti A bode 5 prílohy II k smernici 70/156/EHS;

               b)

               vozidlá kategórie N1 vyrábané vo viacerých stupňoch, ak základné vozidlo spĺňa požiadavky tejto smernice;

               c)

               vozidlá vyrábané v malých sériách podľa článku 8 ods. 2 písm. a) smernice 70/156/EHS.

         Článok 4
   Vymedzenie pojmov
   Na účely tejto smernice sa uplatňujú tieto pojmy:

               1.

               „vozidlo“ znamená motorové vozidlo;

               2.

               „komponent“ znamená akúkoľvek časť alebo zmontované časti, ktoré sú súčasťou vozidla v čase výroby. Patria sem aj komponenty a samostatné technické jednotky, ako sú vymedzené v článku 2 smernice 70/156/EHS;

               3.

               „typ vozidla“ znamená typ vozidla, ako je vymedzený v časti B bodoch 1 a 3 prílohy II k smernici 70/156/EHS;

               4.

               „vozidlo po dobe životnosti“ znamená vozidlo, ako je vymedzené v článku 2 bode 2 smernice 2000/53/ES;

               5.

               „referenčné vozidlo“ znamená verziu typu vozidla, ktorú určí schvaľovací orgán ako najproblematickejšiu po konzultácii s výrobcom a v súlade s kritériami stanovenými v prílohe I z hľadiska opätovného využitia, recyklovateľnosti a zužitkovateľnosti;

               6.

               „vozidlo vyrábané vo viacerých stupňoch“ znamená vozidlo, ktoré je výsledkom viacstupňového výrobného procesu;

               7.

               „základné vozidlo“ je vozidlo, ako je vymedzené vo štvrtej zarážke článku 2 smernice 70/156/EHS, ktoré sa používa v počiatočnom štádiu viacstupňovej výroby;

               8.

               „viacstupňová výroba“ znamená postup, v ktorom sa vozidlo vyrába vo viacerých stupňoch pridávaním komponentov k základnému vozidlu alebo zmenou takýchto komponentov;

               9.

               „opätovné využitie“ znamená opätovné využitie, ako je vymedzené v článku 2 bode 6 smernice 2000/53/ES;

               10.

               „recyklácia“ znamená recyklovanie, ako je vymedzené v článku 2 bode 7 smernice 2000/53/ES;

               11.

               „energetické zužitkovanie“ znamená energetické zužitkovanie, ako je vymedzené v článku 2 bode 7 smernice 2000/53/ES;

               12.

               „zužitkovanie“ znamená zužitkovanie, ako je vymedzené v článku 2 bode 8 smernice 2000/53/ES;

               13.

               „opätovná využiteľnosť“ znamená možnosť opätovného využitia komponentov získaných z vozidla po dobe životnosti;

               14.

               „recyklovateľnosť“ znamená možnosť recyklovať komponenty alebo materiály získané z vozidla po dobe životnosti;

               15.

               „zužitkovateľnosť“ znamená možnosť zužitkovať komponenty alebo materiály získané z vozidla po dobe životnosti;

               16.

               „miera recyklovateľnosti vozidla (Rcyc)“ znamená percentuálny podiel hmotnosti nového vozidla, ktorý môže byť opätovne využitý a recyklovaný;

               17.

               „miera zužitkovateľnosti vozidla (Rcov)“ znamená percentuálny podiel hmotnosti nového vozidla, ktorý môže byť opätovne využitý a zužitkovaný;

               18.

               „stratégia“ znamená rozsiahly plán pozostávajúci z koordinovaných akcií a technických opatrení, ktoré je potrebné uskutočniť vzhľadom na demontáž, drvenie alebo podobné procesy, recykláciu a obnovenie materiálov, ktorými sa má zabezpečiť dosiahnutie cieľovej miery recyklovateľnosti a zužitkovateľnosti vo vývojovej fáze vozidla;

               19.

               „hmotnosť“ znamená prevádzkovú hmotnosť vozidla podľa definície v bode 2.6 prílohy I k smernici 70/156/EHS, avšak bez vodiča, ktorého hmotnosť je odhadnutá na 75 kg;

               20.

               „príslušný orgán“ je subjekt, napríklad technický orgán alebo iný existujúci orgán, určený členským štátom na uskutočnenie predbežného hodnotenia výrobcu a vydanie osvedčenia o zhode v súlade s predpismi v tejto smernici. Príslušným orgánom môže byť orgán typového schválenia, ak je jeho právomoc v danej oblasti riadne zdokumentovaná.

         Článok 5
   Ustanovenia o typovom schválení
   1.   Členské štáty udelia typové schválenie ES alebo národné typové schválenie s ohľadom na opätovnú využiteľnosť, recyklovateľnosť a zužitkovateľnosť len takým typom vozidiel, ktoré spĺňajú požiadavky tejto smernice.
   2.   Na uplatnenie odseku 1 výrobca sprístupní schvaľovaciemu orgánu podrobné technické informácie potrebné na účely výpočtu a overenia podľa prílohy I, ktoré sa týkajú povahy materiálov použitých pri výrobe vozidla a jeho komponentov. V prípadoch, keď sa na takéto informácie vzťahuje právo duševného vlastníctva, alebo sú osobitným know-how výrobcu alebo jeho dodávateľov, poskytne výrobca alebo jeho dodávatelia dostatočné informácie, ktoré umožnia riadne uskutočnenie výpočtu.
   3.   Pokiaľ ide o opätovnú využiteľnosť, recyklovateľnosť a zužitkovateľnosť, členské štáty zabezpečia, aby výrobca pri podávaní žiadosti o typové schválenie vozidla ES podľa článku 3 ods. 1 smernice 70/156/EHS používal vzor informačného dokumentu, ktorý je uvedený v prílohe II k tejto smernici.
   4.   Pri udeľovaní typového schválenia ES podľa článku 4 ods. 3 smernice 70/156/EHS použije orgán typového schválenia vzor osvedčenia typového schválenia ES uvedený v prílohe III k tejto smernicie.
   Článok 6
   Predbežné hodnotenie výrobcu
   1.   Členské štáty neudelia žiadne typové schválenie, pokiaľ sa najprv nepresvedčia, že výrobca zaviedol v súlade s bodom 3 prílohy IV k tejto smernici dostatočné opatrenia a postupy na riadne dodržiavanie hľadiska opätovnej využiteľnosti, recyklovateľnosti a zužitkovateľnosti podľa tejto smernice. Po uskutočnení tohto predbežného hodnotenia sa výrobcovi udelí osvedčenie nazvané „osvedčenie o zhode s prílohou IV“ (ďalej len „osvedčenie o zhode“).
   2.   V rámci predbežného hodnotenia výrobcu členský štát zabezpečí, aby boli materiály použité pri výrobe typu vozidla v súlade s ustanoveniami článku 4 ods. 2 písm. a) smernice 2000/53/ES.
   Komisia v súlade s postupom uvedeným v článku 9 ustanoví podrobné pravidlá potrebné na overenie zhody s týmto ustanovením.
   3.   Na účely odseku 1 výrobca odporučí stratégiu na zabezpečenie demontáže, opätovného využitia komponentov, recyklácie a zužitkovania materiálov. Táto stratégia musí zohľadňovať overené technológie, ktoré sú dostupné alebo sa v čase žiadosti o typové schválenie vyvíjajú.
   4.   Členské štáty určia v súlade s prílohou IV bodom 2 príslušný orgán, ktorý uskutočňuje predbežné hodnotenie výrobcu a vydáva osvedčenie o zhode.
   5.   Osvedčenie o zhode obsahuje príslušnú dokumentáciu a popis stratégie, ktorú navrhol výrobca. Príslušný orgán použije vzor uvedený v dodatku k prílohe IV.
   6.   Osvedčenie o zhode je platné najmenej dva roky od dátumu jeho vydania, keď sa môže uskutočniť nové overenie.
   7.   Výrobca oznámi príslušnému orgán akúkoľvek dôležitú zmenu, ktorá by mohla ovplyvniť platnosť osvedčenia o zhode. Príslušný orgán po konzultácii s výrobcom rozhodne, či sú potrebné nové overenia.
   8.   Na konci obdobia platnosti osvedčenia o zhode príslušný orgán buď vydá nové osvedčenie o zhode, alebo predĺži platnosť doterajšieho osvedčenia o ďalšie dva roky. Príslušný orgán vydá nové osvedčenie v prípadoch, keď bol informovaný o dôležitých zmenách.
   Článok 7
   Opätovné využitie komponentov
   Komponenty uvedené v prílohe V:

               a)

               sa na účely výpočtu miery recyklovateľnosti a zužitkovateľnosti považujú za opätovne nevyužiteľné;

               b)

               nesmú byť opätovne využité pri výrobe vozidiel, na ktoré sa vzťahuje smernica 70/156/EHS.

         Článok 8
   Zmeny a doplnenia smernice 70/156/EHS
   Smernica 70/156/EHS sa mení a dopĺňa v súlade s prílohou VI k tejto smernici.
   Článok 9
   Zmeny a doplnenia
   Zmeny a doplnenia tejto smernice, ktoré sú potrebné na jej prispôsobenie vedecko-technickému pokroku, prijíma Komisia v súlade s regulačným postupom uvedeným v článku 13 ods. 3 smernice 70/156/EHS.
   Článok 10
   Dátumy vykonania typového schválenia
   1.   S účinnosťou od 15 decembra 2006 nesmú členské štáty pri type vozidla, ktorý spĺňa požiadavky tejto smernice:

               a)

               zamietnuť udeliť typové schválenie ES alebo národné typové schválenie;

               b)

               zakázať registráciu a predaj alebo uvedenie nových vozidiel do prevádzky.

         2.   S účinnosťou od 15 decembra 2008 členské štáty pri type vozidla, ktorý nespĺňa požiadavky tejto smernice:

               a)

               zamietnu udelenie typového schválenia ES;

               b)

               zamietnu udelenie národného typového schválenia.

         3.   S účinnosťou od 15 júla 2010 členské štáty v prípade nesplnenia požiadaviek tejto smernice:

               a)

               nepovažujú osvedčenie o zhode, ktoré je priložené k novým vozidlám, za ďalej platné na účely článku 7 ods. 1 smernice 70/156/EHS;

               b)

               zamietnu registráciu a predaj nových vozidiel alebo ich uvedenie do prevádzky s výnimkou prípadov, na ktoré sa vzťahuje článok 8 ods. 2 písm. b) smernice 70/156/EHS.

         4.   Článok 7 sa uplatňuje s účinnosťou od 15 decembra 2006.
   Článok 11
   Transpozícia
   1.   Členské štáty prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou najneskôr 15 decembra 2006. Bezodkladne informujú Komisiu o znení týchto opatrení.
   Tieto opatrenia sa uplatňujú od 15 decembra 2006.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanoví vnútroštátnych právnych predpisov, ktoré prijmú v oblasti pôsobnosti tejto smernice.
   Článok 12
   Nadobudnutie účinnosti
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 13
   Adresáti
   Táto smernica je určená členským štátom.

      V Štrasburgu 26. októbra 2005

            Za Európsky parlament

            predseda

         J. BORRELL FONTELLES

            Za Radu

            predseda

         D. ALEXANDER

      (1)  Ú. v. EÚ C 74, 23.3.2005, s. 15.

      (2)  Stanovisko Európskeho parlamentu zo 14. apríla 2005 (zatiaľ neuverejnené v úradnom vestníku) a rozhodnutie Rady zo 6. októbra 2005.

      (3)  Ú. v. ES L 269, 21.10.2000, s. 34. Smernica naposledy zmenená a doplnená rozhodnutím Rady 2005/673/ES (Ú. v. EÚ L 254, 30.9.2005, s. 69).

      (4)  Ú. v. ES L 42, 23.2.1970, s. 1. Smernica naposledy zmenená a doplnená smernicou Komisie 2005/49/ES (Ú. v. EÚ L 194, 26.7.2005, s. 132).

      (5)  Ú. v. EÚ C 321, 31.12.2003, s. 1.

      PRÍLOHA
      ZOZNAM PRÍLOH

                  Príloha I:

                  Požiadavkdefinty

                  Príloha II:

                  Informačný dokument pre typové schválenie vozidla ES

                  Príloha III:

                  Vzor osvedčenia o typovom schválení ES

                  Príloha IV:

                  Predbežné hodnotenie výrobcu

                  Dodatok:

                  vzor osvedčenia o zhode

                  Príloha V:

                  Komponenty, ktoré sa považujú za opätovne nevyužiteľné

                  Príloha VI:

                  Zmeny a doplnenia smernice 70/156/EHS

         PRÍLOHA I
         POŽIADAVKY

                     1.

                     Vozidlá kategórie M1 a kategórie N1 sa vyrábajú tak, aby:

                                 —

                                 boli opätovne využiteľné a/alebo zužitkovateľné minimálne z 85 % hmotnosti a

                                 —

                                 boli opätovne využiteľné a/alebo zužitkovateľné minimálne z 95 % hmotnosti,

                           ako stanovujú postupy uvedené v tejto prílohe.

                     2.

                     Na účely typového schválenia výrobca predloží riadne vyplnený formulár údajov v súlade s prílohou A normy ISO 22628: 2002. Formulár zahŕňa rozpis materiálov.
                     K formuláru musí byť priložený zoznam demontovaných komponentov, označený výrobcom z hľadiska stupňa demontáže, a postup, ktorý výrobca odporúča na ich spracovanie.

                     3.

                     Na uplatnenie bodu 1 a 2 výrobca schvaľovaciemu orgánu uspokojivo preukáže, že referenčné vozidlá spĺňajú požiadavky. Uplatní sa metóda výpočtu uvedená v prílohe B k norme ISO 22628: 2002.
                     Výrobca však musí byť schopný preukázať, že ktorákoľvek verzia v rámci typu vozidla spĺňa požiadavky tejto smernice.

                     4.

                     Na účely výberu referenčných vozidiel sa musia zohľadniť nasledujúce kritériá:

                                 —

                                 typ karosérie,

                                 —

                                 dostupné úrovne výbavy (1);

                                 —

                                 dostupná doplnková výbava (1), ktorá môže byť montovaná na zodpovednosť výrobcu.

                     5.

                     Ak sa orgánu typového schválenia nepodarí spolu s výrobcom identifikovať najproblematickejšiu verziu typu vozidla v zmysle opätovnej využiteľnosti, recyklovateľnosti a zužitkovateľnosti, vyberie sa jedno referenčné vozidlo:

                                 a)

                                 v prípade vozidiel kategórie M1 pre každý „typ karosérie“, ako je vymedzený v časti C bode 1 prílohy II k smernici 70/156/EHS;

                                 b)

                                 v prípade vozidiel kategórie N1 pre každý „typ karosérie“, t. j. dodávkové automobily, podvozok s kabínou vodiča, ľahký nákladný automobil (pick-up) atď.

                     6.

                     Na účely výpočtu sa pneumatiky považujú za recyklovateľné.

                     7.

                     Hmotnosti sa uvádzajú v kg na jedno desatinné miesto. Miery sa vypočítajú v percentách na jedno desatinné miesto a zaokrúhľujú sa takto:

                                 a)

                                 ak je číslica za desatinnou čiarkou medzi 0 a 4, celé číslo sa zaokrúhli nadol;

                                 b)

                                 ak je číslica za desatinnou čiarkou medzi 5 a 9, celé číslo sa zaokrúhli nahor.

                     8.

                     Na overenie výpočtu podľa tejto prílohy sa schvaľujúci orgán ubezpečí, že formulár údajov uvedený v bode 2 zodpovedá odporúčanej stratégii priloženej k osvedčeniu o zhode podľa článku 6 ods. 1 tejto smernice.

                     9.

                     Na účely kontroly materiálov a hmotností komponentov výrobca sprístupní vozidlá a komponenty, ktoré orgán typového schválenia považuje za nevyhnutné.

            (1)  t. j. kožené čalúnenie, zabudované rádiové vybavenie, klimatizácia, zliatinové kolesá atď.

         PRÍLOHA II
         INFORMAČNÝ DOKUMENT PRE TYPOVÉ SCHVÁLENIE VOZIDLA ES
         podľa prílohy I k smernici Rady 70/156/EHS (1) o typovom schválení motorových vozidiel ES a ich prípojných vozidiel vzhľadom na ich opätovnú využiteľnosť, recyklovateľnosť a zužitkovateľnosť
         Nasledujúce informácie, pokiaľ prichádzajú do úvahy, musia byť dodané trojmo a musia zahŕňať súpis obsahu. Všetky schémy musia byť dodané v požadovanej mierke a dostatočne detailne vypracované vo formáte A4 alebo v obale formátu A4. Fotografie, ak sú priložené, musia byť dostatočne detailné.

                     0.

                     VŠEOBECNE

                     0.1.

                     Značka (obchodné meno výrobcu):…

                     0.2.

                     Typ:…

                     0.2.0.1.

                     Podvozok:…

                     0.2.1.

                     Obchodný názov (ak existuje):…

                     0.3.

                     Spôsob označenia typu, ak je uvedený na vozidle (b):…

                     0.3.1.

                     Umiestnenie tohto označenia:…

                     0.4.

                     Kategória vozidla (c):…

                     0.5.

                     Názov a adresa výrobcu:…

                     0.8.

                     Adresa (-y) montážneho (-ych) závodu (-ov):…

                     1.

                     VŠEOBECNÉ KONŠTRUKČNÉ CHARAKTERISTIKY VOZIDLA

                     1.1.

                     Fotografie a/alebo schémy vozidla daného typu:…

                     1.2.

                     Kótovaná schéma rozmerov celého vozidla:…

                     1.3.

                     Počet náprav a kolies:…

                     1.3.1.

                     Počet a poloha dvojkolesových náprav:…

                     1.3.3.

                     Hnacie nápravy (počet, poloha, spojenie s ostatnými nápravami):…

                     1.7.

                     Kabína vodiča (polokapotová alebo kapotová) (z):…

                     3.

                     MOTOR (q) [v prípade, ak ide o vozidlo s pohonom buď na benzín, naftu, atď., alebo súčasne aj na iné pohonné hmoty, hodnoty je potrebné uvádzať opakovane (+)]

                     3.1.

                     Výrobca:…

                     3.2.

                     Spaľovací motor

                     3.2.1.

                     Špecifické informácie o motore

                     3.2.1.1.

                     Princíp činnosti motora: zážihové zapaľovanie/diesel, štvortakt/dvojtakt (1)

                     3.2.1.2.

                     Počet a usporiadanie valcov:…

                     3.2.1.3.

                     Zdvihový objem (s):… cm3

                     3.2.2.

                     Palivo: diesel (nafta)/benzín/LPG/NG/etanol: (1)

                     4.

                     PREVODOVKA (v)

                     4.2.

                     Typ (mechanický, hydraulický, elektrický atď.):…

                     4.5.

                     Prevodovka

                     4.5.1.

                     Typ [manuálna/automatická/CVT (plynulo meniteľný prevod)] (1)

                     4.9.

                     Uzáver diferenciálu: je/nie je/možnosť objednania (1)

                     9.

                     KAROSÉRIA

                     9.1.

                     Typ karosérie:…

                     9.3.1.

                     Konfigurácia dvier a ich počet:…

                     9.10.3.

                     Sedadlá

                     9.10.3.1.

                     Počet:…

                     15.

                     OPÄTOVNÁ VYUŽITEĽNOSŤ, RECYKLOVATEĽNOSŤ A ZUŽITKOVATEĽNOSŤ

                     15.1.

                     Úprava, ku ktorej patrí referenčné vozidlo:…

                     15.2.

                     Hmotnosť referenčného vozidla s karosériou alebo hmotnosť podvozku s kabínou, bez karosérie a/alebo ťažného zariadenia, ak výrobca nenamontuje karosériu a/alebo ťažné zariadenie (vrátane kvapalín, zariadení, kompletného rezervného kolesa, ak je ním vozidlo vybavené) bez vodiča:…

                     15.3.

                     Hmotnosť materiálu referenčného vozidla

                     15.3.1.

                     Hmotnosť materiálu, ktorá sa berie do úvahy v štádiu predbežného spracovania (##):…

                     15.3.2.

                     Hmotnosť materiálu, ktorá sa berie do úvahy v štádiu demontovania (##):…

                     15.3.3.

                     Hmotnosť materiálu, ktorá sa berie do úvahy v štádiu spracovania nekovového odpadu (##):…

                     15.3.4.

                     Hmotnosť materiálu, ktorá sa berie do úvahy v štádiu spracovania nekovového odpadu, ktorý sa dá ďalej použiť (##):

                     15.3.5.

                     Rozpis materiálu (##):…

                     15.3.6.

                     Celková hmotnosť materiálu, ktorý sa dá opätovne využiť a/alebo recyklovať:…

                     15.3.7.

                     Celková hmotnosť materiálu, ktorý sa dá opätovne využiť a/alebo zužitkovať:…

                     15.4.

                     Miery

                     15.4.1.

                     Miera recyklovateľnosti „Rcyc ( %)“:…

                     15.4.2.

                     Miera zužitkovateľnosti „Rcov ( %)“:…

            (1)  Čísla položiek a poznámky pod čiarou v tomto informačnom dokumente súhlasia s tými, ktoré sa nachádzajú v prílohe I smernice 70/156/EHS. Položky, ktoré sa nevyužívajú na účely tejto smernice, boli vynechané.

         PRÍLOHA III
         VZOR OSVEDČENIA O TYPOVOM SCHVÁLENÍ ES
         Maximálny formát: A4 (210 x 297 mm)
         OSVEDČENIE O TYPOVOM SCHVÁLENÍ ES

            odtlačok pečiatky orgánu, ktorý vydal typové schválenie ES

         Oznámenie týkajúce sa:

                     —

                     typového schválenia ES (1) typu vozidla

                     —

                     rozšírenia ES typového schválenia (1)

                     —

                     zamietnutia ES typového schválenia (1)

               so zreteľom na smernicu 2005/64/ES,
         Číslo typového schválenia ES:
         Dôvod rozšírenia:
         ODDIEL I

                     0.1.

                     Značka (obchodné meno výrobcu):…

                     0.2.

                     Typ:…

                     0.2.1.

                     Obchodný názov (názvy) (2):…

                     0.3.

                     Spôsob označenia typu, ak je uvedený na vozidle:…

                     0.3.1.

                     Umiestnenie tohto označenia:…

                     0.4.

                     Kategória vozidla (3):…

                     0.5.

                     Názov a adresa výrobcu:…

                     0.8.

                     Názov (názvy) a adresa (-y) montážneho (-ých) závodu (-ov):…

               […]
         ODDIEL II

                     1.

                     Doplňujúce informácie:…
                     Miera recyklovateľnosti referenčného (-ých) vozidla (-iel):…
                     Miera zužitkovateľnosti referenčného (-ých) vozidla (-iel):…

                     2.

                     Technická služba zodpovedná za vykonanie testov:…

                     3.

                     Dátum protokolu o teste:…

                     4.

                     Číslo protokolu o teste:…

                     5.

                     Poznámky (pokiaľ sú):…

                     6.

                     Prílohy: index a informačná zložka…

                     7.

                     Vozidlo spĺňa/nespĺňa (1) technické podmienky tejto smernice:…

               …

                     (v)

                     (podpis)

                     (dátum)

               Prílohy: Informačná zložka

            (1)  Nehodiace sa škrtnite.

            (2)  Ak tento údaj nie je dostupný v čase typového schválenia ES, táto položka sa vyplní najneskôr pri uvádzaní vozidla na trh.

            (3)  Ako je vymedzené v časti A prílohy II k smernici 70/156/EHS.

         PRÍLOHA IV
         PREDBEŽNÉ HODNOTENIE VÝROBCU
         1.   Účel tejto prílohy
         V tejto prílohe je uvedený postup predbežného hodnotenia, ktoré musí vykonať príslušný orgán, aby sa zabezpečilo, že výrobca vykonal potrebné opatrenia a postupy.
         2.   Príslušný orgán
         Príslušný orgán, vykonáva svoju činnosť v súlade s normou EN 45012: 1989 alebo ISO/IEC Guide 62: 1996 o všeobecných požiadavkách na orgány vykonávajúce osvedčovanie systémov kvality vzhľadom na systémy riadenia zavedené výrobcom.
         3.   Kontroly, ktoré vykonáva príslušný orgán
         3.1.   Príslušný orgán zabezpečí, že výrobca uskutočnil nevyhnutné kroky na to, aby:

                     a)

                     zhromaždil údaje v rámci celého dodávateľského reťazca, najmä o vlastnostiach a množstve všetkých materiálov použitých pri výrobe vozidla s cieľom vykonania výpočtov, ktoré vyžaduje táto smernica;

                     b)

                     mal k dispozícii všetky ostatné príslušné informácie o vozidle, ktoré sú potrebné na výpočty, napríklad objemu kvapalín atď.;

                     c)

                     primerane skontroloval informácie, ktoré dostáva od dodávateľov;

                     d)

                     spravoval rozpis materiálu;

                     e)

                     bol schopný vypočítať v súlade s normou ISO 22628: 2002 miery recyklovateľnosti a zužitkovateľnosti;

                     f)

                     označil komponenty vyrobené z polymérov a elastomérov v súlade s rozhodnutím Komisie 2003/138/ES z 27. februára 2003, ktorým sa ustanovujú normy kódovania súčiastok a materiálov pre vozidlá podľa smernice Európskeho parlamentu a rady 2000/53/ES o starých vozidlách (1);

                     g)

                     overil, že ani jeden komponent uvedený v prílohe V nie je opätovne využitý pri výrobe nových vozidiel.

               3.2.   Výrobca poskytne príslušnému orgánu všetky relevantné informácie podložené dokumentmi. Predovšetkým recyklácia a zužitkovanie materiálov by mali byť riadne zdokumentované.

            (1)  Ú. v. EÚ L 53, 28.2.2003, s. 58.

            Dodatok k prílohe IV
            VZOR OSVEDČENIA O ZHODE

         PRÍLOHA V
         KOMPONENTY, KTORÉ SA POVAŽUJÚ ZA OPÄTOVNE NEVYUŽITEĽNÉ
         1.   Úvod
         Táto príloha sa týka komponentov vozidiel, ktoré patria do kategórie M1 a N1, ktoré nesmú byť opätovne využité pri výrobe nových vozidiel.
         2.   Zoznam komponentov

                     —

                     všetky airbagy (1) vrátane vankúša, pyrotechnického predpínania, elektronickej kontrolnej jednotky a senzorov,

                     —

                     samonavíjacia alebo neautomatická pásová súprava vrátane vedenia popruhu, zámku, navíjača, pyrotechnického predpínania,

                     —

                     sedadlá (len, ak sú kotvové úchytky bezpečnostných pásov a/alebo airbagy umiestnené v sedadle),

                     —

                     zamykanie volantu,

                     —

                     imobilizéry vrátane transpondérov a elektronických kontrolných jednotiek,

                     —

                     systémy na spracovanie emisií (napríklad katalyzátory, filtre na zachytávanie častíc),

                     —

                     tlmič výfuku.

            (1)  Ak sa airbag nachádza vnútri volantu, aj volant.

         PRÍLOHA VI
         ZMENY A DOPLNENIA SMERNICE 70/156/EHS
         Smernica 70/156/EHS sa mení a dopĺňa takto:

                     1.

                     V prílohe I sa dopĺňajú tieto body:

                                 „15.

                                 OPÄTOVNÁ VYUŽITEĽNOSŤ, RECYKLOVATEĽNOSŤ A ZUŽITKOVATEĽNOSŤ

                                 15.1.

                                 Úprava, ku ktorej patrí referenčné vozidlo:

                                 15.2.

                                 Hmotnosť referenčného vozidla s karosériou alebo hmotnosť podvozku s kabínou, bez karosérie a/alebo ťažného zariadenia, ak výrobca nenamontuje karosériu a/alebo ťažné zariadenie (vrátane kvapalín, zariadení, kompletné rezervného kolesa, ak je ním vozidlo vybavené) bez vodiča:

                                 15.3.

                                 Hmotnosť materiálu referenčného vozidla

                                 15.3.1.

                                 Hmotnosť materiálu, ktorá sa berie do úvahy v štádiu predbežného spracovania (1):

                                 15.3.2.

                                 Hmotnosť materiálu, ktorá sa berie do úvahy v štádiu demontovania (1):

                                 15.3.3.

                                 Hmotnosť materiálu, ktorá sa berie do úvahy v štádiu spracovania nekovového odpadu (1):

                                 15.3.4.

                                 Hmotnosť materiálu, ktorá sa berie do úvahy v štádiu spracovania nekovového odpadu, ktorý sa dá ďalej použiť (1):

                                 15.3.5.

                                 Rozpis materiálu (1):

                                 15.3.6.

                                 Celková hmotnosť materiálu, ktorý sa dá opätovne využiť a/alebo recyklovať:

                                 15.3.7.

                                 Celková hmotnosť materiálu, ktorý sa dá opätovne využiť a/alebo zužitkovať:

                                 15.4.

                                 Miery

                                 15.4.1.

                                 Miera recyklovateľnosti ‚Rcyc ( %)‘:

                                 15.4.2.

                                 Miera zužitkovateľnosti ‚Rcov ( %)‘:

                     2.

                  Do prílohy IV časti I sa vkladá táto položka:

                                    „Predmet schválenia

                                    Smernica číslo

                                    Odkaz na úradný vestník

                                    Vzťahuje sa na

                                    M1

                                    M2

                                    M3

                                    N1

                                    N2

                                    N3

                                    O1

                                    O2

                                    O3

                                    O4

                                                59.

                                                Recyklovateľnosť

                                    2005/64/ES

                                       L 310, 25. novembra 2005, s. 10

                                    X

                                    —

                                    —

                                    X

                                    —

                                    —

                                    “

                     3.

                  Príloha XI sa mení a dopĺňa takto:
                                 a)

                              Do dodatku 1 sa vkladá tento bod:

                                                „Bod

                                                Predmet schválenia

                                                Číslo smernice

                                                M1 ≤ 2 500
                                                (1) kg

                                                M1 > 2 500
                                                (1) kg

                                                M2

                                                M3

                                                59

                                                Recyklovateľnosť

                                                2005/64/ES

                                                N/A

                                                N/A

                                                —

                                                —“

                                 b)

                              Do dodatku 2 sa vkladá tento bod:

                                                „Bod

                                                Predmet schválenia

                                                Číslo smernice

                                                M1

                                                M2

                                                M3

                                                N1

                                                N2

                                                N3

                                                O1

                                                O2

                                                O3

                                                O4

                                                59

                                                Recyklovateľnosť

                                                2005/64/ES

                                                N/A

                                                —

                                                —

                                                N/A

                                                —

                                                —

                                                —

                                                —

                                                —

                                                —“

                                 c)

                              Do dodatku 3 sa vkladá tento bod:

                                                „Bod

                                                Predmet schválenia

                                                Číslo smernice

                                                M2

                                                M3

                                                N1

                                                N2

                                                N3

                                                O1

                                                O2

                                                O3

                                                O4

                                                59

                                                Recyklovateľnosť

                                                2005/64/ES

                                                —

                                                —

                                                N/A

                                                —

                                                —

                                                —

                                                —

                                                —

                                                —“

            (1)  Tieto pojmy sú vymedzené v norme ISO 22628: 2002.“


Dôležité právne oznámenie

|

31985L0610

Smernica Rady z 20. decembra 1985, ktorou sa po siedmy krát mení a dopĺňa (azbest) smernica 76/769/EHS o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov

Úradný vestník L 375 , 31/12/1985 S. 0001 - 0002 Španielske špeciálne vydanie: Kapitola 13 Zväzok 19 S. 0057  Portugalské špeciálne vydanie Kapitola 13 Zväzok 19 S. 0057  Fínske špeciálne vydanie: Kapitola 13 Zväzok 15 S. 0018  Švédske špeciálne vydanie: Kapitola 13 Zväzok 15 S. 0018  CS.ES Kapitola 13 Zväzok 008 S. 86  ET.ES Kapitola 13 Zväzok 008 S. 86  HU.ES Kapitola 13 Zväzok 008 S. 86  LT.ES Kapitola 13 Zväzok 008 S. 86  LV.ES Kapitola 13 Zväzok 008 S. 86  MT.ES Kapitola 13 Zväzok 008 S. 86  PL.ES Kapitola 13 Zväzok 008 S. 86  SK.ES Kapitola 13 Zväzok 008 S. 86  SL.ES Kapitola 13 Zväzok 008 S. 86

		Smernica Radyz 20. decembra 1985,ktorou sa po siedmy krát mení a dopĺňa (azbest) smernica 76/769/EHS o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov(85/610/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej článok 100,so zreteľom na návrh Komisie [1],so zreteľom na stanovisko Zhromaždenia [2],so zreteľom na stanovisko Hospodárskeho a sociálneho výboru [3],keďže azbest sa považuje za zdravie ohrozujúcu látku;keďže používanie azbestu a dokonca aj výrobkov, ktoré ho obsahujú, môžu uvoľňovaním vlákien spôsobovať azbestózu a rakovinu; keďže uvádzanie na trh a používanie by preto malo byť predmetom najprísnejších možných obmedzení;keďže smernica 76/769/EHS [4], ktorá bola naposledy zmenená a doplnená smernicou 83/478/EHS [5], už ustanovuje opatrenia tohto druhu formou zákazu s niekoľkými výnimkami uvádzania na trh a používania krocidolitu a formou požadovania zvláštneho označovania upozorňujúceho na nebezpečenstvá plynúce z používania výrobkov obsahujúcich azbestové vlákna;keďže na ochranu ľudského zdravia je potrebný zdokonalený monitoring marketingu a používania nebezpečných azbestových vlákien, obzvlášť preto, že na určité druhy použitia existujú náhradné výrobky, ktoré sa považujú za menej nebezpečné;keďže je potrebné zapodievať sa uvádzaním na trh a používaním iných výrobkov obsahujúcich azbest a vzhľadom na to, že v tomto kontexte Rada požaduje od Komisie, aby podnikla činnosť, a obzvlášť, aby pokračovala vo svojej práci na vyvíjaní metód na testovanie azbestu, a to čo možno najrýchlejším tempom;keďže niektoré členské štáty používajú svoje vlastné nariadenia týkajúce sa azbestu; keďže tieto sa líšia, čo sa týka uvádzania na trh a používania predmetných látok; keďže tieto rozdiely vytvárajú prekážku obchodu a majú priamy dopad na vytváranie a fungovanie spoločného trhu;keďže s cieľom eliminovania určitých týchto rozdielov je preto potrebné doplniť prílohu k smernici 76/769/EHS, ktorá bola naposledy zmenená a doplnená smernicou 85/467/EHS [6],PRIJALA TÚTO SMERNICU:Článok 1"6.3.Azbestové vlákna kryzotil, CAS č. 12001-29-5, amozit, CAS č. 12172-73-5, antofylit, CAS č. 77536-67-5, aktinolit, CAS č. 77536-66-4, tremolit, CAS č. 77536-68-6 | 6.3.1.Uvádzanie na trh a používanie výrobkov obsahujúcich tieto vlákna sa zakazuje u:a)hračiek;b)materiálov alebo prípravkov určených na použitie nastrekovaním; členské štáty však môžu na svojom území povoliť bituminózne zlúčeniny obsahujúce azbest, ktoré sa nastrekujú vo forme ochrannej antikoróznej vrstvy na spodok šasi automobilov;c)finálnych výrobkov, ktoré sa v rámci maloobchodu predávajú v práškovej forme verejnosti;d)fajčiarskych potrieb ako napríklad fajky, cigaretové a cigarové špičky;e)katalytických filtrov a izolačných zariadení napojených na katalytické ohrievače využívajúce skvapalnený plyn;f)náterových farieb a lakov." |Článok 21. Členské štáty podniknú opatrenia, ktoré sú potrebné na dosiahnutie súladu s touto smernicou najneskôr do 31. decembra 1987. Bezodkladne o tom informujú Komisiu.2. Členské štáty oznámia Komisii znenie textu ustanovení vnútroštátneho práva, ktoré prijmú v oblasti pokrytej touto smernicou.Článok 3Táto smernica je určená členským štátom.V Bruseli 20. decembra 1985Za RadupredsedaR. Krieps[1] Ú. v. ES. C 78, 28.3.1980, s. 10.[2] Ú. V. ES. C 125,17.5. 1982, s. 159.[3] Ú. V. ES. C 331,17.12. 1980, s. 5.[4] Ú. v. ES. L 262, 27.9.1976, s. 201.[5] Ú. v. ES. L 263, 24.9.1983, s. 33.[6] Ú. v. ES. L 296, 11.10.1985, s. 56.--------------------------------------------------


title: Smernica Rady zo 4. marca 1974 o aproximácii právnych predpisov členských štátov o určitých súčastiach a charakteristikách kolesových poľnohospodárskych a lesných traktorov

text:
Dôležité právne oznámenie

|

31974L0151

Úradný vestník L 084 , 28/03/1974 S. 0025 - 0032 Fínske špeciálne vydanie: Kapitola 13 Zväzok 3 S. 0242  Grécke špeciálne vydanie: Kapitola 13 Zväzok 2 S. 0209  Švédske špeciálne vydanie: Kapitola 13 Zväzok 3 S. 0242  Španielske špeciálne vydanie: Kapitola 13 Zväzok 3 S. 0198  Portugalské špeciálne vydanie Kapitola 13 Zväzok 3 S. 0198

		Smernica Radyzo 4. marca 1974o aproximácii právnych predpisov členských štátov o určitých súčastiach a charakteristikách kolesových poľnohospodárskych a lesných traktorov(74/151/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 100,so zreteľom na návrh Komisie,so zreteľom na stanovisko Zhromaždenia, [1]so zreteľom na stanovisko Hospodárskeho a sociálneho výboru, [2]keďže technické požiadavky, ktoré musí traktor spĺňať podľa vnútroštátnych právnych predpisov, súvisia okrem iného s maximálnou prípustnou hmotnosťou so zaťažením, umiestnením a pripevnením tabuliek zadnej štátnej poznávacej značky, palivových nádrží, prídavných záťaží, zvukových výstražných zariadení a prípustnej hladiny zvuku a výfukových systémov (tlmičov);keďže sa tieto požiadavky navzájom líšia v jednotlivých členských štátoch; keďže je potrebné, aby všetky členské štáty prijali rovnaké požiadavky buď ako doplňujúce, alebo nahradzujúce doteraz existujúce pravidlá, aby bolo možné vykonávať najmä postup typového schválenia EHS, ktorý bol predmetom smernice Rady zo 4. marca 1974 [3] o aproximácii právnych predpisov členských štátov o typovom schválení kolesových poľnohospodárskych alebo lesných traktorov, ktoré sa majú uplatňovať vzhľadom na každý typ traktora,PRIJALA TÚTO SMERNICU:Článok 11. "Poľnohospodársky alebo lesný traktor" znamená akékoľvek motorové vozidlo vybavené kolesami alebo nekonečnými pásmi najmenej s dvoma nápravami, ktorého hlavnou funkciou je ťažná sila a ktoré je osobitne navrhnuté na ťahanie, tlačenie, nesenie alebo pohon určitých nástrojov, strojov alebo prívesov určených na použitie v poľnohospodárstve alebo v lesníctve. Môže byť vybavené na prepravovanie nákladu a cestujúcich.2. Táto smernica sa uplatňuje len na traktory definované v predchádzajúcom odseku, ktoré sú vybavené pneumatikami a ktoré majú dve nápravy a maximálnu konštrukčnú rýchlosť 6 až 25 km/h.Článok 2Žiaden členský štát nemôže odmietnuť udeliť typové schválenie EHS alebo vnútroštátne typové schválenie traktoru z dôvodov súvisiacich s:- maximálnou prípustnou hmotnosťou so zaťažením- umiestnením a pripevnením tabuliek zadných štátnych poznávacích značiek,- palivovými nádržami,- prídavnými zaťaženiami,- zvukovými výstražnými zariadeniami,- prípustnou hladinou zvuku a výfukovými systémami (tlmičmi),ak tieto spĺňajú požiadavky uvedené v príslušných prílohách.Článok 3Žiaden štát nemôže odmietnuť registráciu alebo zakázať predaj, uvedenie do prevádzky alebo používanie traktorov z dôvodov súvisiacich so súčasťami alebo charakteristikami uvedenými v článku 2, ak spĺňajú požiadavky uvedené v príslušných prílohách.Článok 4Zmeny a doplnky potrebné na prispôsobenie požiadaviek technickému pokroku, ktoré sú uvedené v prílohách, okrem tých, ktoré sú uvedené v bodoch I.1 a I.4.1.2 prílohy VI, sa prijímajú v súlade s postupom stanoveným v článku 13 smernice Rady o typovom schválení kolesových poľnohospodárskych a lesných traktorov.Článok 51. Členské štáty prijmú ustanovenia potrebné na dosiahnutie súladu s touto smernicou do 18 mesiacov od jej oznámenia a ihneď o tom budú informovať Komisiu.2. Členské štáty zabezpečia, aby znenie základných ustanovení vnútroštátneho práva, ktoré prijmú v oblasti upravenej touto smernicou, bolo oznámené Komisii.Článok 6Táto smernica je adresovaná členským štátom.V Bruseli 4. marca 1974Za RadupredsedaW. Scheel[1] Ú. v. ES 28, 17.2.1967, s. 462/67.[2] Ú. v. ES 42, 7.3.1967, s. 620/67.[3] Ú. v. ES L 84, 28.3.1974, s. 10.--------------------------------------------------PRÍLOHA IMAXIMÁLNA PRÍPUSTNÁ HMOTNOSŤ SO ZAŤAŽENÍM1. Príslušný úrad prijme technicky prípustnú maximálnu hmotnosť so zaťažením udávanú výrobcom ako maximálnu prípustnú hmotnosť so zaťažením za predpokladu, že:1.1 výsledky skúšok vykonaných úradom, najmä výsledky, ktoré sa týkajú brzdenia a riadenia, sú uspokojivé.1.2 maximálna prípustná hmotnosť so zaťažením nepresahuje hodnotu 14 ton a hmotnosť na jednu nápravu nepresahuje hodnotu 10 ton.2. Pri akomkoľvek stave zaťaženia traktora nesmie byť hmotnosť prenášaná na cestu prednou nápravou menšia ako 20 % pohotovostnej hmotnosti traktora.--------------------------------------------------PRÍLOHA II1. TVAR A ROZMERY PRIESTORU PRE MONTÁŽ ZADNÝCH ŠTÁTNYCH POZNÁVACÍCH ZNAČIEKPriestor pre montáž zahŕňa rovnú alebo rovnú pravouhlú plochu s týmito minimálnymi rozmermi:- dĺžka 240 mm;- výška 165 mm.2. UMIESTNENIE PRIESTORU PRE MONTÁŽ A UPEVNENIE TABULIEKPriestor pre montáž je taký, aby tabuľky mali po správnom namontovaní tieto charakteristiky:2.1 Poloha tabuľky vzhľadom na šírku vozidlaStred tabuľky nemôže byť umiestnený v pravej časti roviny súmernosti traktorov v členských štátoch, kde sa na cestách jazdí vpravo alebo v ľavej časti roviny tam, kde sa jazdí vľavo.V členských štátoch, kde sa na cestách jazdí vpravo, nesmie byť ľavý okraj tabuľky umiestnený v ľavej časti vertikálnej roviny, ktorá je rovnobežná s rovinou súmernosti traktora a ktorá sa dotýka najkrajnejších vonkajších okrajov vozidla.V členských štátoch, kde sa na cestách jazdí vľavo, nesmie byť pravý okraj tabuľky umiestnený v pravej časti vertikálnej roviny, ktorá je rovnobežná s rovinou súmernosti traktora a ktorá sa dotýka najkrajnejších vonkajších okrajov vozidla.2.2 Poloha tabuľky vzhľadom na pozdĺžnu rovinu súmernosti traktoraTabuľka je kolmá na rovinu súmernosti traktora.2.3 Poloha tabuľky vzhľadom na vertikálnu rovinuTabuľka je vo vertikálnej polohe s toleranciou v rozmedzí 5°. V prípade, keď to vyžaduje tvar traktora, však môže byť odklonená od vertikály:2.3.1 nie viac ako 30°, keď plocha nesúca štátnu poznávaciu značku je naklonená smerom nahor, za predpokladu, že horný okraj tabuľky nie je vzdialený viac ako 1,2 m od zeme.2.3.2 nie viac ako 15°, keď plocha nesúca štátnu poznávaciu značku je naklonená smerom nadol, za predpokladu, že horný okraj tabuľky je vzdialený viac ako 1,2 m od zeme.2.4 Vzdialenosť tabuľky od zemeVzdialenosť spodného okraja tabuľky od zeme nesmie byť menšia ako 0,3 m, vzdialenosť horného okraja tabuľky od zeme nesmie byť väčšia ako 1,2 m. Ak však nie je v praxi možné dosiahnuť súlad s týmto ustanovením, môže byť vzdialenosť väčšia ako 1,2 m, ale musí sa čo najviac približovať tejto hranici, a to tak, ako to dovoľujú konštrukčné charakteristiky traktora, a nesmie v žiadnom prípade presiahnuť 2,5 m.2.5 Stanovenie vzdialenosti tabuľky od zemeVzdialenosti uvedené v bodoch 2.3 a 2.4 sa merajú na nezaťaženom traktore.--------------------------------------------------PRÍLOHA IIINÁDRŽE PRE KVAPALNÉ PALIVÁ1. Nádrže na palivo musia byť vyrobené tak, aby boli odolné proti korózii. Musia vyhovieť skúškam výrobcu tesnosti pri tlaku, ktorý sa rovná dvojnásobku prevádzkového tlaku, ktorý ale nesmie byť nižší ako 1,3 baru. Akýkoľvek tlak presahujúci prevádzkový tlak musí byť automaticky kompenzovaný vhodným zariadením (odvzdušňovacími otvormi, bezpečnostnými ventilmi, a podobne). Odvzdušňovacie otvory musia byť konštruované tak, aby sa zabránilo nebezpečenstvu vzniku požiaru. Palivo nesmie unikať cez uzáver nádrže ani cez zariadenie určené na kompenzáciu nadmerného tlaku, a to ani keď sa nádrž úplne prevráti: odkvapkávanie sa toleruje.2. Nádrže na palivo musia byť konštruované tak, aby boli chránené pred následkami nárazu na prednú alebo zadnú časť traktora. V blízkosti nádrže nesmú byť vyčnievajúce časti, ostré hrany, a podobne.--------------------------------------------------PRÍLOHA IVPRÍDAVNÉ ZÁŤAŽEAk, s cieľom vyhovieť ustanoveniam stanoveným pre typové schválenie EHS, musí byť traktor vybavený prídavnými závažiami, tieto závažia musí dodať výrobca, musia byť vyrobené z kovu, určené na pripevnenie na traktor a musia niesť značku firmy, ktorá ich vyrába, a údaj o ich približnej hmotnosti v kilogramoch.--------------------------------------------------PRÍLOHA VZVUKOVÉ VÝSTRAŽNÉ ZARIADENIA1. Výstražné zariadenie musí niesť schvaľovaciu značku EHS predpísanú smernicou Rady z 27. júla 1970 o aproximácii právnych predpisov členských štátov o zvukových výstražných zariadeniach pre motorové vozidlá. [1]2. Charakteristiky zvukového výstražného zariadenia, ak sa montujú na traktor2.1 Akustické skúškyKeď je typ traktora schválený, skúšajú sa charakteristiky výstražného zariadenia namontovaného na tento typ traktora takto:2.1.1 Hladina akustického tlaku u zariadenia namontovaného na traktore sa meria v bode vzdialenom 7 m pred traktorom v mieste, ktoré je otvorené a pokiaľ možno rovné. Motor traktora je vypnutý. Napätie je také, ako je ustanovené v bode 1.2.1 prílohy I k smernici uvedenej v bode 1.2.1.2 Merania sa uskutočňujú na váhovej stupnici "A" normy IEC (Medzinárodná elektrotechnická komisia).2.1.3 Maximálna hodnota akustického tlaku sa stanoví vo výške 0,5 až 1,5 m nad zemou.2.1.4 Táto maximálna hodnota nesmie byť menšia ako 93 dB (A).[1] Ú. v. ES L 176, 10.8.1970, s. 12.--------------------------------------------------PRÍLOHA VII. PRÍPUSTNÉ HLADINY ZVUKUI.1 LimityHladiny zvuku traktora uvedeného v článku 1 tejto smernice, keď sa meria za podmienok stanovených v tejto prílohe, nemôže presahovať tieto hladiny:89 dB (A) - pri nezaťažených traktoroch s hmotnosťou presahujúcou 1,5 tony;85 dB (A) - pri nezaťažených traktoroch s hmotnosťou nepresahujúcou 1,5 tonyI.2 Prístroje na meranieHluk spôsobený traktorom sa meria pomocou zvukomeru opísaného v publikácii 179, 1. vydanie (1965) Medzinárodnej elektrotechnickej komisie IEC.I.3 Podmienky meraniaMerania sa vykonávajú na nezaťaženom traktore na dostatočne tichej a otvorenej ploche (okolitý hluk a hluk vetra aspoň 10 dB (A) pod hodnotou meraného hluku).Táto plocha môže mať tvar napríklad otvoreného priestoru s polomerom 50 m, ktorý má strednú časť s polomerom najmenej 20 m, ktorá je prakticky rovná. Na povrchu môže byť betón, asfalt alebo podobný materiál a tento povrch nesmie byť pokrytý prachovým snehom, vysokou trávou, voľnou pôdou alebo popolom.Povrch skúšobnej dráhy nesmie spôsobiť nadmerný hluk pneumatík. Táto podmienka platí len pre meranie hluku traktora pri pohybe.Merania sa vykonávajú pri peknom počasí za slabého vetra. Žiadna iná osoba, okrem pozorovateľa, ktorý odčítava hodnoty na prístroji, nemôže byť v blízkosti traktora alebo mikrofónu, pretože prítomnosť divákov v blízkosti traktora alebo mikrofónu môže značne ovplyvniť hodnoty odčítané z prístroja. Zaznamenané kolísania, pri ktorých sa zdá, že nesúvisia s charakteristikami celkovej hladiny zvuku, sa nemusia pri odčítaní hodnôt zohľadňovať.I.4 Metóda meraniaI.4.1 Meranie hluku traktorov pri pohybe (pre typové schválenie).Na každej strane traktora sa vykonajú najmenej dve merania. Predbežné merania sa môžu uskutočniť na účely nastavenia, ale nezohľadňujú sa.Mikrofón sa umiestni 1,2 m nad zemou, vo vzdialenosti 7,5 m od trajektórie osi CC, na priamke PP‘, ktorá je kolmá na os CC (obrázok 1).Na skúšobnej dráhe sa vyznačia dve priamky AA‘ a BB‘, rovnobežné s priamkou PP‘, vo vzdialenosti 10 m pred resp. za priamkou PP‘. Traktor sa približuje k priamke AA‘ stálou rýchlosťou, ako je uvedené nižšie. Škrtiaca klapka sa nastaví do úplne otvorenej polohy tak rýchlo, ako je to možné a udržuje sa v tejto polohe, pokiaľ zadná časť traktora [1] neprekročí priamku BB‘.Maximálna zaznamenaná hladina zvuku je výsledok merania.I.4.1.1 Rýchlosť pri skúške predstavuje tri štvrtiny maximálnej rýchlosti, ktorá môže byť dosiahnutá pri najvyššom rýchlostnom stupni používanom pri jazde na ceste.I.4.1.2 Vyhodnotenie výsledkovI.4.1.2.1 Výsledok každého merania sa stanoví odpočítaním 1 dB (A) od odčítanej hodnoty, pričom sa berú do úvahy nepresnosti meracích prístrojov.I.4.1.2.2 Merania sa považujú za platné, ak rozdiel medzi dvoma po sebe nasledujúcimi meraniami na rovnakej strane nepresiahne 2 dB (A).I.4.1.2.3 Najvyššia nameraná hladina zvuku tvorí výsledok skúšky. Ak by mal tento výsledok presiahnuť o 1 dB (A) maximálnu prípustnú hladinu hluku pre kategóriu skúšaného traktora, vykonajú sa ďalšie dve merania. Tri zo štyroch meraní takto získaných musia spadať do predpísaných limitov.+++++ TIFF +++++Obrázok 1I.4.2 Meranie hluku stojacich traktorov (nevyžaduje sa pre typové schválenie)I.4.2.1 Polohy zvukomeruMerania sa vykonajú v bode X (zobrazenom na obrázku 2) vo vzdialenosti 7 m od najbližšej plochy traktora.Mikrofón sa umiestni 1,2 m nad zemou.I.4.2.2 Počet meraníVykonajú sa najmenej dve merania.I.4.2.3 Podmienky skúšok traktoraChod motora traktora bez regulátora otáčok je pri 3/4 otáčok, pri ktorých vyvíja stroj maximálny výkon (podľa údajov výrobcu). Otáčky motora sa merajú pomocou nezávislého prístroja, napríklad zariadenia roller bed a tachometra. Ak je motor vybavený regulátorom, ktorý zabraňuje, aby motor presiahol otáčky, pri ktorých vyvíja maximálny výkon, beží motor pri maximálnych otáčkach, ktoré regulátor dovoľuje.Pred každým meraním je motor zohriaty na prevádzkovú teplotu.I.4.2.4 Vyhodnotenie výsledkovVšetky hodnoty odčítané zo zvukomera sa uvedú v správe.Metóda používaná na výpočet výkonu motora sa tiež uvedie, ak je to možné. Stav zaťaženia traktora sa taktiež uvedie.Merania sa považujú za platné, ak rozdiel medzi dvoma po sebe nasledujúcimi meraniami na rovnakej strane traktora nepresiahne 2 dB (A).Maximálne zaznamenané číslo je výsledok merania.+++++ TIFF +++++Obrázok 2II. VÝFUKOVÝ SYSTÉM (TLMIČ)II.1 Ak je traktor vybavený zariadením určeným na redukciu hluku z výfuku (tlmičom), uplatňujú sa požiadavky uvedené v tomto bode II. Ak je sanie motora vybavené čističom vzduchu, ktorý je potrebný na zaručenie dodržania prípustnej hladiny hluku, považuje sa čistič za časť tlmiča a požiadavky tohto bodu II sa tiež uplatňujú na tento čistič.II.2 K osvedčeniu o typovom schválení traktora musí byť priložený nákres výfukového systému.II.3 Použitie vláknitých absorpčných materiálov v konštrukcii tlmičov je dovolené, ak sú splnené tieto podmienky:II.4 Použitie vláknitých absorpčných materiálov v konštrukcii tlmičov je dovolené, ak sú splnené tieto podmienky:II.4.1 Vláknitý absorpčný materiál nemôže byť umiestnený v tých častiach tlmiča, ktorými prechádzajú plyny.II.4.2 Vhodné zariadenia musia zabezpečiť, aby sa vláknitý absorpčný materiál udržal na mieste po celý čas, počas ktorého sa tlmič používa.II.4.3 Vláknitý absorpčný materiál musí byť odolný voči teplote, ktorá je najmenej o 20 % vyššia ako prevádzková teplota (v stupňoch Celsia), ktorá sa môže vyskytnúť v oblasti tlmiča, kde sa tieto absorpčné materiály nachádzajú.[1] Pokiaľ má traktor príves, nezohľadňuje sa to pri stanovovaní, keď bola prekročená priamka BB‘.--------------------------------------------------